CELEX: 62011CA0409
Language: ro
Date: 2013-07-11 00:00:00
Title: Cauza C-409/11: Hotărârea Curții (Camera întâi) din 11 iulie 2013 (cerere de decizie preliminară formulată de Fővárosi Törvényszék — Ungaria) — Gábor Csonka, Tibor Isztli, Dávid Juhász, János Kiss, Csaba Szontág/Magyar Állam [Circulația autovehiculelor — Asigurare de răspundere civilă — Directiva 72/166/CEE — Articolul 3 alineatul (1) — Directiva 84/5/CEE — Articolul 1 alineatul (4) primul paragraf — Insolvabilitatea asigurătorului — Neefectuarea plății de către organismul de despăgubire]

31.8.2013   
            
            
               RO
            
            
               Jurnalul Oficial al Uniunii Europene
            
            
               C 252/7
            
         Hotărârea Curții (Camera întâi) din 11 iulie 2013 (cerere de decizie preliminară formulată de Fővárosi Törvényszék — Ungaria) — Gábor Csonka, Tibor Isztli, Dávid Juhász, János Kiss, Csaba Szontág/Magyar Állam
   (Cauza C-409/11) (1)
   
   (Circulația autovehiculelor - Asigurare de răspundere civilă - Directiva 72/166/CEE - Articolul 3 alineatul (1) - Directiva 84/5/CEE - Articolul 1 alineatul (4) primul paragraf - Insolvabilitatea asigurătorului - Neefectuarea plății de către organismul de despăgubire)
   2013/C 252/09
   Limba de procedură: maghiara
   
      Instanța de trimitere
   
   Fővárosi Törvényszék
   
      Părțile din procedura principală
   
   
      Reclamanți: Gábor Csonka, Tibor Isztli, Dávid Juhász, János Kiss, Csaba Szontág
   
      Pârât: Magyar Állam
   
      Obiectul
   
   Cerere de decizie preliminară — Fővárosi Bíróság — Interpretarea Directivei 72/166/CEE a Consiliului din 24 aprilie 1972 privind apropierea legislațiilor statelor membre cu privire la asigurarea de răspundere civilă auto și introducerea obligației de asigurare a acestei răspunderi (JO L 103, Ediție specială, 06/vol. 1, p. 10) — Obligația statelor membre de a lua măsurile necesare pentru ca toate polițele de asigurare obligatorie de răspundere civilă să acopere întregul teritoriu al Comunității — Retragerea autorizației de exploatare a unei companii de asigurări auto, care conduce la obligația particularilor care au încheiat contracte cu compania de asigurări respectivă să răspundă personal, cu patrimoniul propriu, pentru daunele produse altor persoane — Răspunderea statului în cazul transpunerii incorecte a unei directive
   
      Dispozitivul
   
   Articolul 3 alineatul (1) din Directiva 72/166/CEE a Consiliului din 24 aprilie 1972 privind apropierea legislațiilor statelor membre cu privire la asigurarea de răspundere civilă auto și introducerea obligației de asigurare a acestei răspunderi, astfel cum a fost modificată prin Directiva 2005/14/CE a Parlamentului European și a Consiliului din 11 mai 2005, citit în lumina articolului 1 alineatul (4) din A doua directivă 84/5/CEE a Consiliului din 30 decembrie 1983 privind apropierea legislațiilor statelor membre privind asigurarea de răspundere civilă pentru pagubele produse de autovehicule, astfel cum a fost modificată prin Directiva 2005/14, trebuie interpretat în sensul că nu include, printre obligațiile pe care această dispoziție le impune statelor membre, pe aceea de a înființa un organism care să asigure despăgubirea victimelor accidentelor de circulație în ipoteza în care, deși persoanele răspunzătoare pentru prejudiciul respectiv încheiaseră o asigurare care acoperea răspunderea lor civilă pentru pagubele produse de autovehicule, asigurătorul a devenit insolvabil.
   
      (1)  JO C 347, 26.11.2011.